b'\n_START_ARTICLE_\nNumidia\n_START_PARAGRAPH_\nNumidia oli alue Afrikan pohjoisosassa nykyisen Algerian ja Tunisian alueella. Sielt\xc3\xa4 v\xc3\xa4rv\xc3\xa4ttiin usein laadukasta ratsuv\xc3\xa4ke\xc3\xa4. Masinissa muodosti alueesta kuningaskunnan, jonka p\xc3\xa4\xc3\xa4kaupunkina toimi Dougga. Jugurtha ajautui sotaan Rooman kanssa. Juba asettui Pompeiuksen puolelle Caesaria vastaan. T\xc3\xa4m\xc3\xa4n j\xc3\xa4lkeen osasta Numidiaa muodostettiin Rooman provinssi Africa Nova, sitten Numidiasta tehtiin Rooman vasallivaltio, t\xc3\xa4m\xc3\xa4n j\xc3\xa4lkeen African provinssin osa ja lopulta vuonna 198 oma provinssinsa. Numidia joutui vandaaleille 435 ja edelleen 500-luvulla Bysantille ja 600-luvun puoliv\xc3\xa4liss\xc3\xa4 osaksi Arabivaltakuntaa.'